
PAZIŅOJUMS  PLAŠSAZIŅAS  LĪDZEKĻIEM

[sagatavots Rīgā, 24.09.2026., aktualizēts 04.11.2026.]
Laimdota Malle. Zvaigžņu putekļi
2026. gada 28. novembris – 2027. gada 21. februāris
Latvijas Nacionālā mākslas muzeja galvenā ēka / Kupola zāle (5. stāvā)

Jaņa Rozentāla laukums 1, Rīga

Mediju pastaiga 27. novembrī plkst. 11.00

Dalībnieku reģistrācija: plkst. 10.30–11.00

No 2026. gada 28. novembra līdz 2027. gada 21. februārim Latvijas Nacionālā mākslas muzeja galvenās ēkas Kupola zālē (Jaņa Rozentāla laukumā 1, Rīgā) būs skatāma mākslinieces Laimdotas Malles izstāde “Zvaigžņu putekļi”.
Izstāde “Zvaigžņu putekļi” pievēršas potenciālam kā iespējamību un pārvērtību laukam, kurā formas rodas, pārveidojas un izzūd. Tā risināta kā daudzdaļīga sistēma, kurā materiāli, ķermeņi un struktūras atrodas pastāvīgā transformācijā. Līdzās eksistē pārbagāta augšana un pakāpeniska sairšana, kontrole un ievainojamība, haoss un pašorganizācija.

Šajā vidē potenciāls atklājas caur īslaicīgām konfigurācijām. Viela uz brīdi organizējas noteiktā formā, lai pēc tam atkal izšķīstu un pārkārtotos citā. Katra šāda konfigurācija ietver dažādas turpmākās iespējamības, tostarp iespēju tām palikt neīstenotām. Darbi parāda pasauli, kurā rašanās un izzušana notiek vienlaikus, bet katra īstenotā forma saglabā iespēju pārvērsties.
Izstāde veidota kā septiņu savstarpēji saistītu instalāciju kopums, kurā dažādas materiālās un telpiskās situācijas izceļ atšķirīgas potenciāla izpausmes. Tajās sastopama vielas uzkrāšanās un sairšana, tās sadalīšana, klasificēšana un pārveidošana, aizsardzības un kontroles mehānismi, kā arī vēl neīstenotu formu un notikumu iespējamība. Instalācijas pastāv savstarpējās attiecībās, ļaujot skatītājam radīt savienojumus starp materiāliem, tēliem un pieredzēm.

Latvijas Nacionālā mākslas muzeja Kupola zālē instalācijas mijiedarbojas ar telpas arhitektūru un cita ar citu, veidojot vienotu, mainīgu vidi. Pārvietojoties tajā, apmeklētājs nonāk starp atšķirīgām lietu kārtībām, materialitātēm – no šķietami dabiskas augšanas līdz laboratoriskai kontrolei, no blīvām materiālu uzkrāšanās vietām līdz gandrīz netveramām struktūrām.
Izstāde veidota sadarbībā ar mūziķi Sarmu Gabrēnu, kura radījusi skaņu ainavu, un telpas mākslinieku Alekseju Beļecki.
Izstāde tapusi ar Valsts kultūrkapitāla fonda atbalstu.

Par mākslinieci

Laimdota Malle ir vizuālā māksliniece, kura strādā ar vasku, keramisko ģipsi un citiem puscaurspīdīgiem materiāliem. Veidojot telpiskus nospiedumus, viņa pēta matērijas un dzīvības formu pārvērtības, kurās savijas augšana un sairšana, ievainojamība un noturība. Autores instalācijas aicina uztvert matēriju kā aktīvu, mainīgu un jaunu iespēju pilnu esamības daļu.
Laimdota Malle ieguvusi maģistra grādu vizuālajā mākslā Latvijas Mākslas akadēmijā un pabeigusi tēlotājmākslas maģistra programmu Mančestras Metropolitēna universitātē (Lielbritānija). 2026. gadā nominēta Latvijas Mākslas gada balvai 2025 kategorijā “Gada mākslinieks”. Viņas darbi nominēti arī Purvīša balvai (2023) un balvai “Kilograms kultūras” (2022, 2025). Nozīmīgākās personālizstādes ir “OOZE” galerijā “Pragovka” (Prāga) un Vagonu zālē (Rīga), “Biedē mani, mierini mani, biedē mani” RSU Anatomijas muzejā, “Es iekodos stikla lagūnas ādā” Rīgas Laikmetīgās mākslas telpā un “Like a Jellyfish in the Sun” Savvaļā.

[image: image2.jpg]



Sadarbībā ar:

Elza Sīle, Aleksejs Beļeckis, Sarma Gabrēna
Izstādes koordinatore:

Arta Vārpa, Laikmetīgās mākslas muzeja nodaļas vadītāja / Latvijas Nacionālais mākslas muzejs

T: (+371) 67 716 148, E: Arta.Varpa@lnmm.gov.lv
INTERNETA RESURSI:

https://lnmm.gov.lv
FACEBOOK: Latvijas Nacionālais mākslas muzejs
X: @LNMM_muzejs
INSTAGRAM: @makslasmuzejs 
YOUTUBE: MĀKSLAS MUZEJI / LNMMvideos
#lnmm

#MansMuzejs

Latvijas Nacionālā mākslas muzeja galvenā ēka / Jaņa Rozentāla laukums 1, Rīga

DARBA LAIKS:

Otrdienās, trešdienās, ceturtdienās 10.00–18.00, kase 10.00–17.30

Piektdienās 10.00–20.00, kase 10.00–19.30

Sestdienās, svētdienās 10.00–17.00, kase 10.00–16.30

Pirmdienās slēgts

Muzejs ir slēgts oficiālajās svētku dienās: 1. janvārī, Lielajā Piektdienā, Lieldienās, Līgo un Jāņu dienās (23.–24. jūnijā), Ziemassvētkos (25.–26. decembrī), 31. decembrī.
BIĻEŠU CENAS:
NB! (ar šo biļeti ir iespējams apskatīt arī pastāvīgo ekspozīciju)

Pieaugušie:
7,00 EUR

Skolēni, studenti, pensionāri:
3,50 EUR

Ģimenes biļete (1–2 pieaugušie ar 1–4 bērniem vai viena daudzbērnu ģimene): 12,00–20,00 EUR

Gada biļetes īpašniekiem izstādes apskate bez maksas.

Apmeklētājiem grupā virs 10 personām (neieskaitot grupas vadītāju – pedagogu vai gidu), piemēro 20% atlaidi. Grupas vadītājam ieeja bez maksas.

Bezmaksas ieeja (uzrādot atbilstošu dokumentu): pirmsskolas vecuma bērniem; bāreņiem un bez vecāku gādības palikušiem bērniem; dienas aprūpes centra, krīzes centra un speciālo izglītības iestāžu audzēkņiem; bērniem, kas ievietoti sociālās rehabilitācijas centrā, un tos pavadošajām personām (viens pedagogs vai viena persona uz 10 bērniem vai audzēkņiem); personām līdz 18 gadu vecumam ar invaliditāti; personām ar I un II invaliditātes grupu; vienai personai, kas pavada personu līdz 18 gadu vecumam ar invaliditāti vai personu ar I invaliditātes grupu; surdotulkam, kas pavada personu ar I, II un III invaliditātes grupu; Latvijas mākslas skolu un mākslas profesionālās vidējās izglītības iestāžu izglītojamiem; Latvijas Mākslas akadēmijas pilna un nepilna laika studentiem; profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, kultūras mantojumu, arhitektūru, restaurāciju, izglītības vai studiju procesa ietvaros; Latvijas Mākslinieku savienības biedriem; Latvijas muzeju darbiniekiem; Starptautiskās muzeju padomes (ICOM) biedriem; Starptautiskās pieminekļu un ievērojamu vietu padomes (ICOMOS) biedriem; LNMM “Drauga kartes” īpašniekiem; muzeja programmu “Brīvprātīgo programma” un “Jauniešu klubs” dalībniekiem; plašsaziņas līdzekļu pārstāvjiem, kas atspoguļo norises muzejā; grupu (ne mazāk par 10 apmeklētājiem) vadītājam (gidam) vai pedagogam; Ukrainas civiliedzīvotājiem; muzeja rīkoto pasākumu apmeklētājiem ikgadējās starptautiskās akcijas “Eiropas Muzeju nakts” un Mūsdienu kultūras foruma “Baltā nakts” laikā, visiem apmeklētājiem pastāvīgās ekspozīcijas apskate katra mēneša pēdējā svētdienā un Starptautiskajā muzeju dienā – 18. maijā.

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.
Laimdota Malle. Zvaigžņu putekļi. 2024. Autores īpašums. Foto: Kristīne Krauze-Slucka
2.-4.
Laimdota Malle. Zvaigžņu putekļi. 2024. Autores īpašums. Publicitātes attēls

Preses materiālu sagatavoja:
Nataļja Sujunšalijeva

Latvijas Nacionālā mākslas muzeja

Preses centra vadītāja

T: (+371) 67 357 527

M: (+371) 26 593 495

E: pr.service@lnmm.gov.lv

